armvectores/hy_wikipedia_2023 huggingface dataset:
Կոմիտասի անվան զբոսայգի

Կոմիտասի անվան զբոսայգի և պանթեոն,  զբոսայգի Երևանի Արշակունյաց պողոտայի երկայնքով։


== Պատմություն ==
Մինչև 1930-ական թվականների կեսերը զբոսայգու տարածքը եղել է հին գերեզմանատուն, որը տեղացիները կոչել են «Մլեր»։ Պահպանվել է հնագույն գերեզմանատան կրաշաղախ պարսպից մի հատված։
1930-ականներին Երևանի քաղխորհրդի գործկոմի որոշմամբ գերեզմանատունը փակվել է և ամայի տարածքում հիմնադրվել է զբոսայգի։ Այգու մի անկյունը Աղասի Խանջյանի նախաձեռնությամբ վերածվել է գրականության և արվեստի գործիչների գերեզմանատան։ Երկար տարիներ պանթեոնի տարածքն անուշադրության է մատնված եղել։ 1969 թվականին Ստեփան և Ռուզան Քյուրքչյանների հովանավորությամբ կառուցվել են տուֆակերտ, քանդակազարդ հյուսիսային պատն ու միջնապատը, որից հետո կատարվել են մասնակի նորոգումներ։ Պանթեոնը հիմնանորոգվել է 2005 թվականին։
Այգու տարածքում են գտնվում՝

Կոմիտասի անվան պանթեոնը
Ֆիդայական շարժման «Զորավար Անդրանիկ» թանգարանը
Շուշանիկ Կուրղինյանի գերեզմանը
Կոմիտասի թանգարան-ինստիտուտը
Շենգավիթ վարչական շրջանի ընդհանուր իրավասության դատարան
Հուշարձան՝ նվիրված ՀՕՄ-ի 100-ամյակին
2011-2013 թթ. այգու տարածքում գործել է «Նեմո» դելֆինարիումը


== Պատկերասրահ ==

		
		
		
		
		
		
		
		
		


== Տես նաև ==
Կոմիտասի անվան պանթեոն


== Ծանոթագրություններ ==


== Արտաքին հղումներ ==
Այս տարի կբարեկարգվեն Կիրովի, Կոմիտասի անվան այգիներն ու Գլխավոր պողոտան
Կձևավորվի մեկ ընդհանուր զբոսայգի։ Վերակառուցվում է Կոմիտասի անվան զբոսայգին
Սայֆուդդին Կիտչլու

Կիտչլու Սայֆուդդին (քաշմիրերեն՝ सैफ़ुद्दीन किचलू,, հունվարի 15, 1888(1888-01-15), Ամրիտսար, Jalandhar division, Փանջաբ, Բրիտանական Հնդկաստան, Բրիտանական կայսրություն - հոկտեմբերի 9, 1963(1963-10-09), Դելի, Հնդկաստան), Հնդկաստանի հասարակական գործիչ, փաստաբան, իրավաբանական գիտությունների դոկտոր։ Ավարտել է Ալլահաբադի և Քեմբրիջի համալսարանները։ Հնդկաստանի ազգային կոնգրեսի կուսակցության անդամ։
1919 թվականից՝ Հյուսիս-արևմտյան Հնդկաստանի ազգային-ազատագրական շարժման ղեկավար։ Հնդկաստանի անկախության հռչակումից (1947) հետո մասնակցել է Խաղաղության կողմնակիցների շարժման կազմակերպմանը և ղեկավարմանը։ 1951 թվականին ընտրվել է Խաղաղության համահնդկական խորհրդի նախագահ և Խաղաղության համաշխարհային խորհրդի (ԽՀԽ) անդամ։ 1955-1959 թվականներին եղել է ԽՀԽ փոխնախագահ, 1959 թվականից՝ ԽՏԽ Նախագահության անդամ։ Արժանացել է «Ժողովուրդների միջև խաղաղության ամրապնդման համար» միջազգային լենինյան մրցանակի (1952)։


== Գրականություն ==
Freedom fighter: The story of Dr. Saifuddin Kitchlew, by F. Z. Kichlew. New Horizon, 1979. ISBN 0-86116-126-2.
Saifuddin Kitchlew: hero of Jallianwala Bagh (National Biography), by Toufique Kitchlew. National Book Trust, India, 1987.
Selected works and speeches of Dr. Saifuddin Kitchlew, Ed. Toufique Kitchlew. 1999.
Luminous Life Of Saifuddin Kitchlew, by Shyam Dua. Tiny Tots Publication, 2004. ISBN 81-7573-818-9.
Հունաստանում Իտալիայի դեսպանություն

Հունաստանում Իտալիայի դեսպանություն (հուն․՝ Η Ιταλική Πρεσβεία στην Ελλάδα, իտալերեն՝ L'Ambasciata italiana in Grecia), Իտալիայի Խորհրդարանական Հանրապետության դիվանագիտական ներկայացուցչությունը Հունաստանում։
Հունաստանում Իտալիայի դեսպանատունը գտնվում է մայրաքաղաք Աթենքի Սեկերի փողոցի վրա։ Ներկայումս՝ Հունաստանում Իտալիայի արտակարգ և լիազոր դեսպանի պաշտոնը զբաղեցնում է Կլաուդիո Գլաենզերը։
Հունաստանում Իտալիայի դեսպանությունը զբաղվում է երկու հանրապետությունների միջև արտաքին և ներքին հարաբերությունների ամրապնդմամբ։
Հունաստանի մի շարք այլ քաղաքներում գործում են նաև պատվո հյուպատոսություններ։ Մասնավորապես հյուպատոսություններ կան Կորֆու, Հռոդոս, Սալոնիկ, Կավալա, Միկոնոս, Սանտորինի և այլ քաղաքներում։


== Ծանոթագրություններ ==
Իգոր Շիտով

Իգոր Սերգևիչ Շիտով (բելառուս․՝ Ігар Сяргеевіч Шытаў, հոկտեմբերի 24, 1986(1986-10-24), Պոլոցկ, Վիտեբսկի մարզ, Բելառուսական ԽՍՀ, ԽՍՀՄ), Բելառուս ֆուտբոլիստ, Միբսկի «Դինամոյի» և Բելառուսի ֆուտբոլի ազգային հավաքականի պաշտպան։ Բելառուսական հանրապետության սպորտի միջազգային վարպետ։


== Կարիերա ==


=== Ակումբային ===
Ֆուտբոլով սկսել է զբաղվել Պոլոցկ քաղաքի մանկապատանեկան սպորտային դպրոցում։ Առաջին մարզիչն էր Սերգեյ Վասիլևիչ Պավլովը։
ԲԱՏԷ ՖԱ»-ի կազմում եղել է Եվրոպայի Լիգայի մասնակից 2009/10 և 2010/11 թվականներին։ Հինգ անգամ ներառվել է Բելառուսի ֆուտբոլի ֆեդերացիայի Բելառուսի չեմպիոնատի 22 լավագույն ֆուտբոլիստների ցանկում (2007,2008, 2009, 2010, 2011)։
2011 թվականի օգոստոսի 18-ին Մոսկվայի «Դինամոյի» հետ քառամյա պայմանագիր է կնքել։ 2012 թվականի սեպտեմբերի 7-ին վարձակալության է տրվել (առանց գնման իրավունքի) «Մորդովյա» ակումբին մինչև 2013 թվականի հունիսը։ 2014 թվականի հունվարի 15-ին Մոսկվայի «Դինամո»-յի հետ պայմանագիրը երկկողմանի համաձայնությամբ լուծարվել է։ Հունվարի 28-ին վերադարձել է Սարանսկի ակումբ, որը հանդես է եկել Ֆուտբոլի ազգային լիգայի առաջնությունում ազատ գործակալի կարգավիճակով՝ կնքելով 2,5 տարվա պայմանագիր։
2016 թվականի հուլիսի 16-ին Իգոր Շիտովը երկկողմանի պայմանագիր է կնքել Ղազախստանի չեմպիոն «Աստանա» ակումբի հետ։ Մինչև մրցաշրջանի ավարտը անցկացրել է 9 խաղ և օգնել թիմին կրկին չեմպիոն դառնալու։ Հաջորդ մրցաշրջանում ամրացրել է իր տեղը հիմնական կազմում․ խաղացել է 27 խաղ և խփել 1 գոլ՝ կրկին նվաճելով ոսկին թիմի հետ։ Բացի այդ, Շիտովը դարձել է Ղազախստանի ֆուտբոլի գավաթ 2016 և Սուպեր գավաթ 2018-ի գավաթակիր (եղել է պահեստային), ինչպես նաև երկու անգամ մասնակցել է ՈՒԵՖԱ-ի Եվրոպայի լիգայի 2016/17 և 2017/18 թվականների խմբային փուլին։ Ճիշտ է, ՈւԵՖԱ-ի Չեմպիոնների լիգայի 2017/18 փլեյ-օֆֆ փուլում շոտլանդական «Սելթիկի» (0-5) հետ արտագնա խաղում  աչքի է ընկել իր հայրենակից Պոստնիկովի հետ (խփել են միանգամից երկու ինքնագոլ)։ 2018 թվականի հուլիսին լրացել էր Շիտովի՝ «Աստանայի» հետ պայմանագիրը և կողմերը որոշել են չերկարաձգել այն։
2018 թվականի հուլիսի 16-ին Իգորը պայմանագիր է կնքել Մինսկի «Դինամո»-յի հետ։


=== Հավաքականում ===
Եվրոպայի 2009 թվականի երիտասարդական առաջնության մասնակից է Շվեդիայում։
Բելառուսի ազգային հավաքականում նորամուտը նշել է 2008 թվականի փետրվարի 2-ին՝ Մալթայում կայացած Ազգային հավաքականների 16-րդ միջազգային մրցաշարում Իսլանդիայի հավաքականի հետ խաղում (2:0)։ 2008 թվականի հունիսի 2-ին Տուրկուում Ֆինլանդիայի հավաքականի հետ ընկերական խաղում իր միակ գնդակն էր խփել 92-րդ րոպեին։ Խաղն ավարտվել է 1:1 հաշվով (այն բանից հետո, երբ Տոնի Կալիոն հաշիվը հավասարեցրել է 94-րդ րոպեին)։


== Նվաճումներ ==


=== Ակումբային ===
ԲԱՏԷԲելառուսի չեմպիոն (2)։ 2009, 2010
Բելառուսի գավաթակիր (1)։ 2009/10
Բելառուսի Սուպեր գավաթակիր (1)։ 2011«Դինամո» (Մոսկվա)Ռուսաստանի գավաթի եզրափակիչ փուլի մասնակից 2012«Աստանա»Ղազախստանի չեմպիոն (2)։ 2016, 2017
Ղազախստանի գավաթակիր (1)։ 2016
Ղազախստանի սուպերգավաթակիր (1)։ 2018


=== Անձնական ===
Բելառուսի չեմպիոնատի լավագույն պաշտպան (1)։ 2009


== Ծանոթագրություններ ==


== Արտաքին հղումներ ==
Профиль и статистика на сайте ФК БАТЭ
Վյաչեսլավ (Միլյուտինսկի շրջան)

Վյաչեսլավ (ռուս.՝ Вячеслав), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սելիվանովսկի գյուղական համայնքի կազմի մեջ։
Ջեք Բաթլենդ

Ջեք Բաթլենդ (անգլ.՝ Jack Butland, մարտի 10, 1993(1993-03-10), Բրիստոլ, Անգլիա, Միացյալ Թագավորություն), անգլիացի ֆուտբոլիստ։ «Ստոք Սիթի» ակումբի և Անգլիայի ազգային հավաքականի դարպասապահ։


== Ակումբայի կարիերա ==
Ջեք Բաթլենդը ծնվել է 1993 թվականին Բրիստոլում։ Նա խաղացել է «Կլավեդո Յունայթեդ» ակումբի երիտասարդական ակադեմիայի կազմում։ 2007 թվականին տեղափոխվել է «Բիրմինգեմ Սիթի» ակադեմիա։ 16 տարեկանում նա իր դեբյուտն է կատարել «Բիրմինգեմի» պահեստային թիմի կազմում։ 2010 թվականի մարտին նա ստորագրել է առաջին մասնագիտական ​​պայմանագիրը իր կարիերայի ընթացքում։ 2009/10 մրցաշրջանի արդյունքում նա ճանաչվել է «Բիրմինգեմ Սիթիի» լավագույն երիտասարդ խաղացող։ 2010 թվականի հոկտեմբերին նա կոտրել է ձեռքը, ինչից հետո ենթարկվել է վիրահատության։
2011 թվականի սեպտեմբերին Ջեքը տեղափոխվել է Ֆուտբոլային երկրորդ լիգայի «Չելթնեմ Թաուն» ակումբ` մեկ ամիս վարձակալությամբ։ Նա անմիջապես ներգրավվել էր թիմի  մեկնարկային կազմում՝ կատարելով իր դեբյուտը ակումբի կազմում սեպտեմբերի 10-ին «Մաքլսֆիլդ Թաուն» ակումբի դեմ խաղի ժամանակ։ Նա իր երկարաձգել է «Բիրմինգեմի»  հետ իր պայմանագրի ժամկետը   մինչև 2015 թվականի հունիսը։ 2011 թվականի հոկտեմբերին «Չելթնեմ Թաունը» երկարացրել է վարձակալական պայմանագրի ժամկետը ևս 2 ամսով։ 2011 թվականի  դեկտեմբերին նրա վարձակալության ժամկետն ավարտվել է։ Երեք ամիս վարձավճարով հանդես գալու ընթացքում Բաթլենդը մասնակցել է 12 խաղի, որոնցից յոթում չի ընդունել ոչ մի գոլ։
2012 թվականի փետրվարին Ջեքը վերադարձել է «Չելթնեմ Թաուն» մինչև մրցաշրջանի ավարտը։ Ապրիլին, երբ վնասվածք է ստացել «Բիրմինգեմի» հիմնական դարպասապահ Բոազ Մայհիլը, Բաթլենդը հետ է կանչվել։


== Ելույթների վիճակագրությունը հավաքականում ==
2017 թվականի հոկտեմբերի 13-ի դրությամբ


== Ձեռքբերումներ ==
 Անգլիա (մինչև 17)

Եվրոպայի պատանեկան առաջնության հաղթող - 2010


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ցուցանիշները soccerbase.com կայքում (անգլ.)
Ֆուտբոլիստի էջը «Սթոք Սիթիի» պաշտոնական կայքում (անգլ.)
Ֆուտբոլիստի էջը Archived 2013-08-12 at the Wayback Machine. Անգլիայի ֆուտբոլի ասոցիացիայի կայքում (անգլ.)
Վիճակագրությունը eu-football.ru կայքում(չաշխատող հղում)
Սիյանե

Սիյանե (ռուս.՝ Сиянье), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սավոստյանովո (գյուղ, Ելնինսկի շրջան)

Անվան այլ կիրառումների համար տե՛ս՝ ՍավոստյանովոՍավոստյանովո (ռուս.՝ Савостьяново), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
If Time Is All I Have

«If Time Is All I Have», բրիատանացի երաժիշտ Ջեյմս Բլանտի երրորդ ստուդիական ալբոմի՝ Some Kind of Trouble-ի երրորդ սինգլը։ Երգը թվային տարբերակով թողարկվել է 2011 թվականի ապրիլի 4-ին։ 


== Երգացանկ ==
"If Time Is All I Have" – 3:36


== Սինգլի տեսահոլովակ ==
Երգը հանդիսատեսին է ներկայացվել 2011 թվականի մարտի 16-ին՝ Յութուբ կայքում։ 


== Վարկանշային աղյուսակ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի ամբողջական բառերը Archived 2015-09-09 at the Wayback Machine.
Կարլեն Դանիելյան

Կարլեն Արտաշեսի Դանիելյան (սեպտեմբերի 25, 1931(1931-09-25), Երևան, Հայկական ԽՍՀ, ԱԽՖՍՀ, ԽՍՀՄ - 1998), հայ գրականագետ, բանասիրական գիտությունների դոկտոր։ ԽՍՀՄ գրողների միության անդամ 1967 թվականից։


== Կենսագրություն ==
Կարլեն Դանիելյանը ծնվել է 1931 թվականին Երևանում։ 1954 թվականին ավարտել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը, այնուհետև սովորել է ՀԽՍՀ ԳԱ Մանուկ Աբեղյանի անվան գրականության ինստիտուտի ասպիրանտուրայում։
1961 թվականին պաշտպանել է ատենախոսություն՝ «Հայ մեմուարային գրականության պատմությունից» թեմայով և ստացել բանասիրական գիտությունների թեկնածուի աստիճան։ 1974 թվականին պաշտպանել է «Հայ գյուղագրությունը 19-րդ դարում» ատենախոսություն և ստացել բանասիրական գիտությունների դոկտորի աստիճան։
1958-1979 թվականներին աշխատել է ՀԽՍՀ ԳԱ Մ․ Աբեղյանի անվան գրականության ինստիտուտում, 1964 թվականից՝ ավագ գիտաշխատող։ 1979-1981 թվականներին աշխատել է ՀԽՍՀ ԳԱ հասարակական գիտությունների ինֆորմացիայի բաժնում։ 1984 թվականից եղել է Երևանի Խաչատուր Աբովյանի անվան հայկական մանկավարժական ինստիտուտի հայ գրականության ամբիոնի վարիչը։ ԽՄԿԿ անդան 1961 թվականից։


== Երկեր ==
Հայ մեմուարային գրականության պատմությունից, Երևան, ՀԽՍՀ ԳԱ, 1961, 250 էջ, տպ․ 1500
Հայ նոր գրականության պատմություն, հատոր 1 (գրքի «Մեմուարային գրականություն» գլուխը գրել է Կ․ Դանիելյանը), Երևան, ՀԽՍՀ ԳԱ, 1962, 560 էջ, տպ․ 3000
Հայ նոր գրականության պատմություն, հատոր 3 (գրքի «Գրիգոր Արծրունի» և «Այլ արձակագիրներ» գլուխները գրել է Կ․ Դանիելյանը), Երևան, ՀԽՍՀ ԳԱ, 1964, 760 էջ, տպ․ 3000
Հայ նոր գրականության պատմություն, հատոր 4 (գրքի «Հայ գրականությունը 80-90-ական թվականներին» գլուխը գրել է Կ․ Դանիելյանը), Երևան, ՀԽՍՀ ԳԱ, 1972, 776 էջ, տպ․ 3000
Հայ գյուղագրությունը 19-րդ դարում, Երևան, ՀԽՍՀ ԳԱ, 1973, 570 էջ, տպ․ 2000
Գրական մշակներ, Երևան, «Սովետական գրող», 1977, 397 էջ, տպ․ 5000
Հայ նոր գրականության պատմություն, հատոր 5 (գրքի «Հայ գյուղագրությունը 1900-1910-ական թվականներին» գլուխը գրել է Կ․ Դանիելյանը), Երևան, ՀԽՍՀ ԳԱ, 1979, 1016 էջ, տպ․ 5000
Լուսինե Զաքարյան, Երևան, 1981, 204 էջ։


=== Մամուլ ===
Մանկության օրերի ձայները, «Գարուն» 1981, 3


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ 136 


== Ծանոթագրություններ ==
Աստերոիդների ցանկ (32301-32400)

Աստերոիդների ցանկ (32201-32300)  • Աստերոիդների ցանկ  • Աստերոիդների ցանկ (32401-32500)
 Աստերոիդների ցանկ (32201-32300)  • Աստերոիդների ցանկ  • Աստերոիդների ցանկ (32401-32500)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Գոմեր (գետ)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, գետ Հայկական լեռնաշխարհում, Եփրատի ավազանում։ Սկիզբ է առնում Սեպուհ լեռան լանջերից և հոսում էրզրումի նահանգի Կամախի շրջանով։


== Ծանոթագրություններ ==
Ասաֆ Զեյնալլի

Ասաֆ Զեյնալաբդին օղլի Զեյնալով  (ադրբ.՝ Asəf Zeynalabdin oğlu Zeynalov), (ապրիլի 5, 1909, Դերբենդ, Ռուսաստան- հոկտեմբերի 27, 1932, Բաքու), ադրբեջանցի կոմպոզիտոր։


== Կենսագրություն ==
Ասաֆ Զեյնալլին ծնվել է 1909 թվականին Դերբենդում։ 1923-1926թթ. սովորել է Բաքվի երաժշտական քոլեջում։ 1931 թվականին ավարտել է Ադրբեջանի պետական կոնսերվատորիայի կոմպոզիտորական բաժնում Ուզեիր Հաջիբեկովի դասարանը։ 1929-1931 թթ. Աշխատել է թուրքական (Ադրբեջանական) աշխատողների թատրոնի երաժշտական բաժնի տնօրեն։ Ապա աշխատել է Ադրբեջանական պրոլետարական երաժիշտների միության նախագահը։ Հայտնի կոմպոզիտորներ  Թոֆիգ Գուլիևը և Գարա Գարաը որոշ ժամանակ նրա ուսանողներն են եղել։ Ասաֆ Զեյնալլին Ադրբեջանի երաժշտության պատմության մեջ առաջին ռոմանսներն է գրել։ Ասաֆ Զեյնալլին ապրել է 23 տարի։ Նա ազգային ռոմանսի և սիմֆոնիկ երաժշտության հիմնադիրն է։


== Գլխավոր ստեղծագործությունները ==


=== Ռոմանսներ ===
“Ölkəm” (Երկիրս)
“Sərhədçi” (Սահմանապետ)
“Çadra” (Փարաջա)
“Sual” (Հարց)
“Seyran” (Սեյրան)


=== Դաշնամուրի համար ===
“Uşaq süitası” (երեխայի Սյուիտ)
“Çahargah” պիեսը (Չահարգահ-մուղամ)
Violino (Վիոլինո )
“Muğamsayağı” (Մուղամային)


=== Սիմֆոնիկ նվագախմբի համար ===
“Fraqmentlər” (Հատվածները)


=== Ստեղծագործությունների համար երաժշտություն ===
Ջաֆար Ջաբարլիի “Սեվիլ”
Ջաֆար Ջաբարլիի “Վերադարձը”
Սուլեյման Ռուստամի “Կրակ”


== Ծանոթագրություններ ==
Like I Can

Like I Can բրիտանացի երգիչ Սեմ Սմիթի երգն է։ In the Lonely Hour ալբոմի երգերից է։ Սեմ Սմիթի Like I Can երգը թողարկվել է 2014 թվականի դեկտեմբերի 5-ին։


== Երգի մասին տեղեկություններ ==
Երգի հեղինակները Սեմ Սմիթը և Մետ Պրայմն են։ Սթիվ Ֆիտսմորիսը և Ջիմի Նեյպսը երգի պրոդյուսերներն են։ Like I Can երգը UK Singles Chart չարթում զբաղեցրել է 9-րդ հորիզոնականը։ 2014 թվականի նոյեմբերի 9-ին Սեմ Սմիթը Like I Can երգով հանդես է եկել X Factor նախագծում։


== Չարթեր ==


== Ծանոթագրություններ ==
Շթայնֆելդ (Ստորին Ֆրանկոնիա)

Շթայնֆելդ  (գերմ.՝ Steinfeld), համայնք Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 2245 մարդ (2010 թվականի դեկտեմբերի 31-ի տվյալներով)։ Տարածքը 33,69 կմ² է։ Պաշտոնական կոդը՝ 09 6 77 186։


== Ծանոթագրություններ ==
Ջորջ II

Գեորգ II Հանովերցի (Ջորջ Օգոստոս), Հանովերի կորֆյուրստ և Բրունսվիկ-Լյունեբուրգի դուքս 1727 թվականի հունիսի 11-ից (22), Ջորջ I-ի որդին։ Բրիտանիայի վերջին միապետը, որը ծնվել է Բրիտանիայից դուրս։
Որպես թագավոր 1727 թվականից՝ Ջորջը համեմատաբար քիչ ազդեցություն ուներ բրիտանական ներքին քաղաքականության վրա, որը հիմնականում վերահսկվում էր բրիտանական խորհրդարանի կողմից։ Որպես Սրբազան Հռոմեական կայսրության կորֆյուրստ, նա 12 ամառ անց
կացրեց Հաննովերում, որտեղ ավելի անմիջական վերահսկողություն ուներ հանրային քաղաքականության վրա։ Նա բարդ հարաբերություններ ուներ իր ավագ որդու՝ Ֆրեդերիկի հետ, ով աջակցում էր խորհրդարանական ընդդիմությանը։ Ավստրիական իրավահաջորդության պատերազմի ժամանակ Ջորջը կռվել է Դետինգենի ճակատամարտում 1743 թվականին և այդպիսով դարձել է բրիտանացի վերջին միապետը, ով անձամբ է առաջնորդել զորքերը մարտի։
1745 թվականին բրիտանական գահի կաթոլիկ հավակնորդ Ջեյմս Ստյուարտի («Ծեր հավակնորդ») կողմնակիցները Ջեյմսի որդու՝ Չարլզ Ստյուարտի («Երիտասարդ հավակնորդ» կամ «Գեղեցիկ արքայազն Չարլի») գլխավորությամբ, Հակոբական վերջին ապստամբության ժամանակ փորձեցին տապալել Գեորգին,բայց չհաջողվեց։ 1751 թվականին արքայազն Ֆրեդերիկի անսպասելի մահից հետո Ջորջի թոռը՝ Ջորջ III-ը, դարձավ ակնհայտ ժառանգորդ և ի վերջո թագավոր։
Գեորգը համակրում էր Վիգերի կուսակցությանը։ Իր գահակալության առաջին տարիներին կարևոր դեր է խաղացել Վիգերի առաջնորդ Ռոբերտ Ուոլփոլը, ով համարվում է Մեծ Բրիտանիայի առաջին փաստացի վարչապետը։

Ջորջի կենդանության օրոք օգտագործվել է երկու օրացույց՝ Հուլյան օրացույց (հին ոճ) և Գրիգորյան օրացույց (նոր ոճ)։ 1700 թվականի փետրվարի 19-ին (մարտի 1) Հանովերը հուլյանից անցավ Գրիգորյան օրացույցին։ Մեծ Բրիտանիան անցավ 1752 թվականի սեպտեմբերի 3-ին (14)։ Տարին սկսվեց հունվարի 1-ից, այլ ոչ թե մարտի 25-ից (այս օրը անգլիական Նոր տարին էր)։
Ջորջ II-ը ներկայացրել է միապետի պաշտոնական ծննդյան տարեդարձը տաք սեզոնին նշելու ավանդույթը։ Որոշումը կայացվել է այն պատճառով, որ այնքան էլ հարմար չէր պաշտոնական տոնակատարություններ անցկացնել օրացուցային ծննդյան օրը՝ ցուրտ և անձրևոտ նոյեմբերին, և շատ տպավորիչ իրադարձություններից պետք է հրաժարվեին։ Առաջին անգամ բրիտանական միապետի երկու ծննդյան օրը նշվել է 1748 թվականին, իսկ 20-րդ դարից բրիտանական թագավորի (թագուհու) պաշտոնական ծննդյան օրը նշվում է հունիսի առաջին, երկրորդ, ավելի քիչ հաճախակի երրորդ շաբաթ օրը։


== Ծանոթագրություններ ==
Թամարա Կոնստանտինովա

Թամարա Ֆեոդորովնա Կոնստանտինովա (ռուս.՝ Тамара Фёдоровна Константинова, նոյեմբերի 7, 1919(1919-11-07), Նիգերյովո, Sosnovitskoye rural settlement, Լիխոսլավլսկի շրջան, ԽՍՀՄ - հուլիսի 28, 1999(1999-07-28), Վորոնեժ, Ռուսաստան), Խորհրդային Միության հերոս, Երկրորդ աշխարհամարտի մասնակից, լեյտենանտ։ 
Խորհրդային Միության հերոս Վլադիմիր Կոնստանտինովի հարազատ քույրը։


== Կենսագրություն ==
Ծնվել է 1919 թվականի նոյեմբերի 7-ին Ռուսաստանի Տվերի մարզի Լիխոսլավլսկի շրջանի Նիգերյովո գյուղում, գյուղացու ընտանիքում։ Հայրը՝ Ֆեոդոր Կոնստանտինովը, եղել է դարբին, մայրը՝ Զինաիդա Միխայլովնան, ուսուցչուհի։
Սովորել է միջնակարգ դպրոցում, 1940 թվականին ավարտել է Կալինինի աերոակումբին կից օդաչու-հրահանգիչների դասընթացները։
Կարմիր բանակի շարքերում եղել է 1943 թվականի մարտից (գործող բանակում՝ 1944 թվականի մարտից)։ Եղել է 3-րդ Բելառուսական ռազմաճակատի 1-ին օդային բանակի 277-րդ գրոհային ավիադիվիզիայի 999-րդ գրոհային ավիագնդի էսկադրիլի ղեկապետ։ Եղել է ՀԼԿԵՄ Կենտրոնական կոմիտեի անդամ։
Կատարել է 66 մարտական թռիչք՝ գրոհելով հակառակորդի օբյեկտները։
ԽՍՀՄ Գերագույն խորհրդի նախագահության 1945 թվականի հունիսի 29-ի հրամանով լեյտենանտ Կոնստանտինովան արժանացել է Խորհրդային Միության հերոսի կոչման գերմանա-ֆաշիստական նվաճողների դեմ պայքարում հրամանատարության մարտական առաջադրանքների օրինակելի կատարման և արիության ու հերոսականության ցուցաբերման համար։
Պատերազմի ավարտից հետո Թամարա Կոնստանտինովան ավարտել է տնտեսագիտական ինստիտուտ և կուսակցական դպրոց։ 1949 թվականին ընդունվել է կոմունիստական կուսակցություն։ Ապրել է Վորոնեժում, աշխատել է Վորոնեժի մարզգործկոմի սոցիալական ապահովության բաժնում։ Մահացել է 1999 թվականի հուլիսի 28-ին։ Թաղվել է Կոմինտերնովսկի գերեզմանատանը։


== Պարգևներ ==
Պարգևատրվել է Լենինի շքանշանով, Կարմիր դրոշի երկու շքանշաններով, Հայրենական պատերազմի առաջին աստիճանի, Կարմիր աստղի շքանշաններով, մեդալներով։


== Հիշատակ ==
1946 թվականին Ռուսաստանի Կալինինգրադի մարզի Կոնրադսվալդե գյուղը Թամարա Կոնստանտինովայի պատվին վերանվանվել է Կոնստանտինովկա։
Լիխոսլավլի Մայիսմեկյան փողոցում՝ զոհված մարտիկների հիշատակին նվիրված կոթողի կողքին, տեղադրվել է երկու հուշատախտակ՝ նվիրված Թամարա և Վլադիմիր Կոնստանտինովների հիշատակին։


== Ծանոթագրություններ ==


== Գրականություն ==
Константинова Тамара Федоровна // Герои Советского Союза: Краткий биографический словарь / Пред. ред. коллегии. Н. Шкадов. — М.: Воениздат, 1987. — Т. 1 /Абаев — Любичев/. — С. 719. — 911 с. — 100 000 экз. — ISBN отс., Рег. № в [
Константинова Тамара Фёдоровна // Долгов И. А. Золотые Звёзды калининцев / лит. запись А. Ф. Ростапова. — 3-е изд., перераб. — М.: Московский рабочий (Калининское отделение), 1983. — Т. 1. — 399 с. — 20 000 экз.
Морозов А. Воспитанница комсомола // Героини: очерки о женщинах — Героях Советского Союза / ред.-сост. Л. Ф. Торопов; предисл. Е. Кононенко. — М.: Политиздат, 1969. — Т. 1. — 447 с.


== Արտաքին հղումներ ==
 Թամարա Կոնստանտինովա «Երկրի հերոսներ» կայքում
Ռոջեր Բեկոն

Ռոջեր Բեկոն (անգլ.՝ Roger Bacon, մոտ 1220, Ilchester, South Somerset, Սոմերսեթ, Սոմերսեթ, Անգլիա - մոտ 1292 կամ 1294, Օքսֆորդ, Անգլիա), անգլիացի փիլիսոփա։ Զբաղվել է նաև բնափիլիսոփայությամբ, ալքիմիայով և աստղագիտությամբ, ինչը պատճառ է դարձել եկեղեցու կողմից նրան հալածելուն։ Ժամանակակիցները նրան անվանել են «Զարմանահրաշ դոկտոր» (լատ.՝ Doctor Mirabilis)։ Բեկոնի հայացքները շարադրված են «Մեծ աշխատություն», «Փոքր աշխատություն» և «Երրորդ աշխատություն» երկերում, որտեղ նա քննարկում է իր ժամանակի տարբեր գիտություններին առնչվող բազմապիսի հարցեր։


== Հիմնական աշխատություններ ==
«Մեծ ակնարկ» («լատ.՝ Opus Majus»),
«Փոքր ակնարկ» («լատ.՝ Opus Minus»),
«Երրորդ ակնարկ» («լատ.՝ Opus Tertium»),
«Փիլիսոփայության ժողովածու» («լատ.՝ Compendium Studii Philosophiae»),
«Վանական Ռոջեր Բեկոնի ուղերձը արվեստի և բնության գաղտնի գործունեության ու կախարդության անիմաստության մասին» («լատ.՝ Epistola fratris Rogeris Baconis de secretis operibus artis et naturae, et de nullitate magiae»)


== Աղբյուր ==
Զաքարյան Ս. Ա., Փիլիսոփայության պատմություն / Պատասխանատու խմբագիր՝ պրոֆ. Հ. Ղ Սիրզոյան. հր. Նաիրի, 2000, 336 էջ։


== Ծանոթագրություններ ==
Լիհուլիպե

Լիհուլիպե (էստ․՝ Lihulõpe), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միխլյա

Միխլյա (ուկրաիներեն՝ Михля), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Միխլյա գյուղում բնակվում էր 959 մարդ։ Բնակավայրը զբաղեցնում է 0,286 կմ² տարածք։ Բնակչության խտությունը կազմում էր 3353,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3239)

Ժողովածու  (3239), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3239 թվի տակ։ Ձեռագիրը գրվել է 1671-1675 թվականներին Զաքարիա Երեց գրիչի կողմից։ Ստացողը եղել է Զաքարիա Երեցը։ Գրված է թղթի վրա,  15, 5x10, 6 չափսով։ Ձեռագիրը կազմված է 19 թերթից։ Գրված է միասյուն, բոլորագիրով և նոտրգիրով։ Կազմը` կտդ, աստառը՝ կարմիր կտավ։ Հիշատակարան գրչի՝ ա2, 267ա և այլուր ։


== Բովանդակություն ==
Ճառք, Քարոզք, Խրատք (Բարսեղ, Եփրեմ, Ոսկեբերան, Յովհ․ Մանդակունի, Վարդ․ Այգեկցի, Եղիշէ վրդ․, Թեոփիլոս, Գրիգոր, Յովհ․ Երզնկացի, անանուն)։
Տեսիլք Գր․ Լուսավորչի, Մարիամու։
Պարզատոմար
Մանունք։


== Ծանոթագրություններ ==
Իքս մարդիկ 2

«Իքս-մարդիկ 2» (անգլ.՝ X2: X-Men United կամ պարզապես X2) ֆանտաստիկ էքշն, որը նկարահանել է ռեժիսոր Բրայան Սինգերը։ Ֆիլմի պրեմիերան տեղի է ունեցել 2003 թվականի ապրիլի 24-ին։


== Սյուժե ==
Մուտանտները շարունակում են պայքարել հասարակության դեմ։ Նրանց դրությունը գնալով վատթարանում է, հատկապես, երբ ենթարկվում են անհայտ հակառակորդի ուժեղ հարձակմանը։ Հանկարծակի ռմբակոծումը պատճառ հանդիսացավ նորեն քննարկելու մուտանտների գրանցման հարցը։


== Դերակատարներ ==


== Ծանոթագրություններ ==
Էրստեդ (չափման միավոր)

Էրստեդ, մագնիսական դաշտի լարվածության չափման միավորը ՍԳՎ համակարգում։ Կրճատ նշանակվում է Է, միջազգային (անգլերեն) նշանակումը՝ Oe։ 1930 թ․ ներմուծել է  Միջազգային էլեկտրատեխնիկական հանձնաժողովը։ Անվանումն ստացել է դանիացի ֆիզիկոս Հանս Քրիստիան Էրստեդի (H. C. Ørsted) պատվին։


== Սահմանումը ==
1 էրստեդը մագնիսական դաշտի լարվածությունն է վակուումում 1 գաուս 1 ինդուկցիայի դեպքում։
Հոսանքակիր անվերջ բարակ ուղղագիծ հաղորդչով վակուումում ստեղծված էլեկտրամագնիսական դաշտի լարվածությունը նկարագրող բանաձևի համաձայն,

  
    
      
        H
        =
        2
        
          
            I
            
              c
              l
            
          
        
        ,
      
    
    {\displaystyle H=2{\frac {I}{cl}},}
  որտեղ

H֊ը մագնիսական դաշտի լարվածությունն է էրստեդներով,
I֊ը՝ էլեկտրական հոսանքը
с֊ն՝ լույսի արագությունը
l֊ը՝ ցրումը դիտման կետիցմինչև հաղորդալար սանտիմետրերով։Ըստ այդ բանաձևի՝ հաղորդչից 1 սմ հեռավորության վրա մագնիսական դաշտի լարվածությունը հավասար կլինի 1 էրստեդի, եթե հաղորդչով անցնում է 5 ամպեր = 5·(с/10) ՍԳՎԷ հոսանքի ուժի միավոր հոսանք։ 1 էրստեդ դաշտ է ստեղծվում նաև վակուումում գտնվող անվերջ երկար ուղիղ սոլենոիդի կենտրոնում, որի փաթույթների խտությունը 1000/(4π)≈79,58 փաթույթ/մետր է և որով անցնում է 1 Ա։


== Կապը մյուս միավորների հետ ==
ՍԳՎ հիմնական միավորներով էրստեդը հավասար է 1 գ1/2·սմ−1/2·վ−1։
1 էրստեդ= 1000/(4π) Ա/մ ≈ 79,5774715 Ա/մ։
Երկրաֆիզիկայում օգտագործվում է նաև մագնիսական դաշտի լարվածության չափման արտահամակարգային միավոր՝ գամմա․ 1 գամմա = 10−5 Է։


== Ծանոթագրություններ ==


== Գրականություն ==
Эрстед. // Физическая энциклопедия. В 5 томах. — М.։ Советская энциклопедия. Главный редактор А. М. Прохоров. 1988.
Ալաչակ

Ալաչակ, գետակ Բաթմանի ավազանում, աջակողմյան վտակ Գելիեսանի օժանդակը, վերջինիս է միանում Քոմ գետի մոտ՝ ձախ կողմից։


== Ծանոթագրություններ ==
Կապո դ’Օռլանդո

Կապո դ’Օռլանդո (իտալերեն՝ Capo d'Orlando) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 13034 մարդ, բնակչության խտությունը կազմում է 895 մարդ/կմ²։ Զբաղեցնում է 15 կմ² մակերես տարածք։ Փոստային ինդեքսն է՝ 98070-98071։ Հեռախոսային կոդը՝ +39 0941։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0941 915111
Էլեկտրոնային հասցե՝ sindaco@comune.capodorlando.me.it
Գլխավոր կայք՝ http://www.comune.capodorlando.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սլոբոդա (գյուղ, Գագարինսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբրազյան

Աբրազյան, հայկական ազգանուն։


== Ազգանունը կրողներ ==


== Ծանոթագրություններ ==
Ռիչարդ Բրինսլի Շերիդան

Ռիչարդ Բրինսլի Շերիդան (անգլ.՝ Richard Brinsley Butler Sheridan, հոկտեմբերի 30, 1751(1751-10-30)[…], Դուբլին, Լենստեր - հուլիսի 7, 1816(1816-07-07)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի դրամատուրգ, թատերական և հասարակական գործիչ։ Ծագումով՝ իռլանդացի։
1780 թվականից 1812 թվականներին եղել է պառլամենտի անդամ, վիգերի կուսակցության արմատական թևի առաջնորդ։ 1776 թվականից 1809 թվականներին ղեկավարել է «Դրուրի Լեյն» թատրոնը։ «Մրցակիցները» (1775) կատակերգությունում հանդես է եկել սենտիմենտալության և պարզունակ խրատականության դեմ։ «Չարախոսության դպրոցը» (բեմադրվել է 1777 թվականին, հրատարակվել՝ 1780 թվականին) բուրժուական բարքերը ծաղրող կատակերգություն է։ Շերիդանը գրել է նաև «Ուղևորություն Սքարբորո» (1777), «Քննադատը» (1779) կատակերգությունները և այլ գործեր։


== Ծանոթագրություններ ==
Դինսկայայի շրջան

Դինսկայայի շրջան (ռուս.՝ Динской муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1934 թվականին։ Վարչական կենտրոնը Դինսկայա ստանիցան է, որը Ռուսաստանի ամենամեծ գյուղական բնակավայրերից մեկն է։


== Աշխարհագրություն ==
Շրջանի տարածքի մակերեսը կազմում է 1361,96 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 126922 մարդ։ Բնակչության խտությունը կազմում էր 93,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբրա (Մարդինի գավառ)

Անվան այլ կիրառումների համար տե՛ս՝ ԱբրաԱբրա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սատրիանո

Սատրիանո (իտալերեն՝ Satriano), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3448 մարդ (2015 թ.), բնակչության խտությունը կազմում է 162,95 մարդ/կմ²։ Զբաղեցնում է 18 կմ² մակերես տարածք։
Փոստային ինդեքսն է՝ 88060։ Հեռախոսային կոդը՝ (+39) 0967։
Բնակավայրի հովանավորը հանդիսանում է սուրբ Թեոդորը։ Բնակավայրի տոնը նոյեմբերի 9-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Նյոշատել (քաղաք, Շվեյցարիա)

Նյոշատել, նաև՝ Նևշատել (ֆր.՝ Neuchâtel /nœʃatel/) կամ Նոյենբուրգ (գերմ.՝ Neuenburg. երեք անվանումներն էլ նշանակում են Նոր ամրոց), քաղաք և համայնք Շվեյցարիայում, նույնանուն լճի հյուսիսարևմտյան ափին։ Այդ նույն անունը կրող կանտոնի վարչական կենտրոնն է։
Ունի մոտավորապես 34.000 բնակիչ (իսկ ամբողջ մետրոպոլիսային տարածքում ապրում է շուրջ 80.000 մարդ)։ Սկզբնապես մաս է կազմել Հռոմեական սրբազան կայսրության, հետագայում՝ 1707-ից մինչև 1848 թվականը գտնվել է Պրուսիայի տիրապետության տակ։
Ինչպես քաղաքում, այնպես էլ կանտոնում պաշտոնական լեզուն ֆրանսերենն է։
Քաղաքն ընդգրկված է Եվրոպայի խորհրդի և Եվրոպական հանձնաժողովի «Միջմշակութային քաղաքներ» ծրագրում։


== Ժողովրդագրություն ==
2018 թվականի դեկտեմբերի տվյալներով քաղաքի բնակիչների թվաքանակը եղել է 33.489: Նրանց 32.1%-ը օտարերկրացիներ էին։ 2000–ից 2010 թվականներն ընկած մեկ տասնամյակի ընթացքում բնակչության թվաքանակի փոփոխության միջին տարեկան ցուցանիշը կազմել է 3.9%, ընդ որում՝ 2,4 տոկոս՝ միգրացիայի հաշվին և 1 տոկոս՝ ծնունդների ու մահերի թվաքանակների տարբերության հաշվին։ Շվեյցարիայի քաղաքացիություն ունեցող իգական սեռի բնակիչների թիվը եղել է 12,366 (37.5%), ոչ շվեյցարացիներինը՝ 4,892 (14.8%):


== Պատմամշակութային հուշարձաններ ==
Նյոշատելի 32 պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում։  Նրա հին քաղաքամասն ամբողջությամբ ներառված է նաև Շվեյցարական ժառանգության գույքացանկում։

Հնագիտական վայրեր։ Հինքարեդարյան Մոնրուց բնակավայրը
Եկեղեցիներ
		
		
Շենքեր
		
		
		
		
Գրադարաններ ու թանգարաններ
		
		
		
		
Դպրոցներ. լատինական քոլեջը
Հասարակական շենքեր
		
		
		
		
		
		
		
		
		
		
		
		
		
		
		
		


== Պատմական ժողովրդագրություն ==
Պատմական ժամանակի ընթացքում քաղաքի բնակչության թվաքանակը կրել է հետևյալ փոփոխությունները.


=== Կլիմա ===


== Ծանոթագրություններ ==


== Արտաքին հղումներ ==
«Neuchâtel»։ Encyclopædia Britannica 19 (11th ed.)։ 1911։ էջ 424 
Նյոշատել քաղաքի պաշտոնական կայք
(Ֆրանսերեն) Transports Publics du Littoral Neuchâtelois Archived 2017-09-11 at the Wayback Machine.
Թանգարաններ
Հնագիտական թանգարան
Ազգագրական թանգարան
Արվեստի և պատմության թանգարան
Բնության պատմության թանգարան
Զբոսաշրջության գրասենյակ
Neuchâtel Junior College
Hotel Beaulac on Lake Neuchâtel
Զագրեբլյա (գյուղ, Օրոժիցյայի շրջան)

Անվան այլ կիրառումների համար տե՛ս՝ ԶագրեբլյաԶագրեբլյա (ուկրաիներեն՝ Загребля), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Զագրեբլյա գյուղում բնակվում էր 32 մարդ։ Բնակավայրը զբաղեցնում է 0,365 կմ² տարածք։ Բնակչության խտությունը կազմում էր 87,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլագոդատնոե (գյուղ, Օչակովի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ուկրաիներեն՝ Благодатне), գյուղ Ուկրաինայի Նիկոլաևի մարզի Օչակովի շրջանում։ Բնակավայրը նախկինում նաև անվանվել է Չեմերիսի-Վոլոսկիե։
2001 թվականի տվյալներով Բլագոդատնոե գյուղում բնակվում էր 464 մարդ։ Բնակավայրը զբաղեցնում է 0,589 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թեզեգյուլ

Թեզեգյուլ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժաննա Մարի Դարե

Ժաննա Մարի Դարե (հուլիսի 30, 1905(1905-07-30), Ժիվե - հունվարի 26, 1999(1999-01-26), Le Port-Marly), ֆրանսիացի դաշնակահարուհի։ Ավարտել է Փարիզի կոնսերվատորիան (1919), Իզիդոր Ֆիլիպի և Մարգրիտ Լոնգի աշակերտուհին է։ Իր դեբյուտը կատարել է 14 տարեկան հասակում, 16 տարեկանում կատարել է առաջին ձայնագրությունները, 21 տարեկանում կատարել է (Լամուրի նվագախմբի հետ Պոլ Պարեի ղեկավարությամբ) Կամիլ Սեն–Սանսի բոլոր հինգ ֆորտեպիանոյի կոնցերտները մեկ երեկոյի ընթացքում (հետագայում Դարեն կրկնել է այդ ծրագիրը մի քանի անգամ, 1955 թվականին այն ձայնագրել է Լուի Ֆուրեստե դիրիժորի հետ և ընդհանրապես հայտնի է եղել հարգալից–ծաղրական) «տիկին Սեն–Սանս» մականունով։ Ելույթ է ունեցել Եվրոպայում, առաջին անգամ այցելել է ԱՄՆ միայն 1962 թվականին (Կարնեգի հոլլում համերգ Բոստոնյան սիմֆոնիկ նվագախմբի հետ Շառլ Մյունշայի ղեկավարությամբ)։ Դարեի երգացանկի զգալի մասը զբաղեցրել է ֆրանսիական երաժշտությունը, քանի որ երիտասարդ տարիքում  նրա հետ աշխատել են հենց հեղինակները, հատկապես՝ Սեն–Սանսը, Գաբրիել Ֆորեն, Մորիս Ռավելը, բացի այդ Ֆերենց Լիստի ստեղծագործության սիրահար  Դարեն խորհրդակցում է նրա աշակերտ Իշտվան Տոմանի հետ։ Նրա  ձայնագրություններում բացի  Սեն–Սանսի կոնցերտներից մեծ հաջողությամբ օգտագործվել  են Վենսան դը Էնդիի ֆրանսիական երգի թեմայով Սիմֆոնիան (Լամուրեի նվագախմբի հետ Լուի Ալբեր Վոլֆի ղեկավարությամբ, 1931) Ֆերենց Լիստի և Ֆրեդերիկ Շոպեն ստեղծագործությունները։ 1958–1975 թվականներին Փարիզի կոնսերվատորիայի պրոֆեսորը, երկար տարիների ընթացքում անցկացրել է ամառային մաստեր–կլասներ Նիսում։


== Ծանոթագրություններ ==
Հայաստանի բուսաշխարհագրական շրջանացում

Բուսաշխարհագրական շրջանացում, լանդշաֆտի, ռելիեֆի, հողերի, կլիմայի և այլ աշխարհագրական բաղադրիչներով պայմանավորված բուսատեսակների համախումբ բաշխման տարածքներ։ 
Հայաստանի և շրջակա երկրամասերի ժամանակակից երկրաբուսաբանական շրջանացման սխեմաներ մշակել են Ն. Կուզնեցովը, Ա. Գրոսհեյմը, Հ. Մաղաքյանը և Ա. Թախտաջյանը։
Ըստ Հ. Մաղաքյանի սխեմայի (1941)՝ Հայաստանի ֆլորան և բուսականությունը պատկանում են չորս բուսաաշխարհագրական նահանգների.

Հայկական լեռնաշխարհի ֆլորիստիկական նահանգ, ընդգրկում է Շիրակի մարզի մի մասը (Ամասիա, Աշոցք և Ախուրյան) և Սևանի ավազանը։ Նահանգի ամենաբնորոշ բուսաաշխարհագրական առանձնահատկությունը խոնավասեր անտառային բուսականության բացակայությունն է։ Տիրապետողը լեռնաչորասեր և տափաստանային բուսական ֆորմացիաներն են՝ ասեղնատերև նոսրանտառևերի մասնակցությամբ։
Կենտրոնական Կովկասի ֆլորիստիկական նահանգ, ընդգրկում է Ադրբեջանի ու Վրաստանի անտառները և Հայաստանի հյուսիսարևելյան մի մասը։ Անտառներում տիրապետող տեսակը վրացական կաղնին է, որն ավելի վեր փոխարինվում է հաճարենիով և արևելյան կաղնիով, էնդեմիկները սակավաթիվ են, երբեմն հանդիպում են մնացորդային ծառաթփատեսակներ՝ կենի և մրտավարդ։
Իրանական ֆլորիստիկական նահանգ. ընդգրկում է ամբողջ Արարատյան գոգավորությունը, Գեղամա լեռնավահանի հարավային լանջերը, Վայքը, Մեղրին և Զանգեզուրի հյուսիսարևմտյան մասը։ Նահանգի բուսական կազմն ինքնատիպ է. աչքի է ընկնում լեռնաչորասեր բուսատեսակների բազմազանությունը, որոնց զգալի մասը էնդեմիկներ են. բնորոշ են տրագականտային կենսաձևերը։ Մեծ տոկոս են կազմում նաև Առաջավորասիական, Հայկ-իրանական, Փոքրասիա-իրանական տարածքները։ Արարատյան դաշտում տիրապետում են նաև Արալա-կասպյան ձևերը։
Ղարաբաղի ֆլորիստիկական նահանգ, ընդգրկում է ԼՂՀ և ՀՀ Զանգեզուրի հյուսիսարևելյան և արևելյան մասերը։ Նահանգը հիմնականում անտառային է, գերիշխող ծառատեսակները՝ կաղնին ու հաճարենին։
Նստվածքային հանքավայրեր

Նստվածքային հանքավայրեր, օգտակար հանածոների հանքավայրեր, որոնք առաջացել են նստվածքակուտակման պրոցեսում գետերի և ջրավազանների հատակին։ Ըստ ծագման վայրի Նստվածքային հանքավայրեր լինում են՝ գետային, ճահճային, լճային, ծովային և օվկիանոսային (պլատֆորմային և գեոսինկլինալային)։ Կախված նստվածքակուտակման բնույթից՝ առանձնացվում են մեխանիկական, քիմիական, կենսաքիմիական և հրաբխածին-նստվածքային հանքավայրեր։ Նստվածքային հանքավայրերի ձևավորման ֆիզիկա-քիմիական և երկրաբանական պայմանները կապված են նստվածքային ապարների կազմավորման ընդհանուր ընթացքի հետ։ Նստվածքային հանքավայրերը խոշոր արդյունաբերական նշանակություն ունեն բոլոր այրվող հանածոների (նավթ, գազ, ածուխ, այրվող թերթաքարեր), երկաթիդ մանգանի, ալյումինի հանքաքարի որոշ տիպերի, ինչպես նաև մի քանի գունավոր և հազվագյուտ մետաղների համար (Ս, Си, V են)։ Նստվածքային հանքավայրերի թվին են պատկանում շինանյութերի (խճաքար, ավազ, կավեր, թերթաքարեր, կրաքար, կավիճ, դոլոմիտ, մերգել, գիպս, հասպիս, տրեպել), աղերի ֆոսֆորիտների բազմաթիվ հանքավայրեր։
Քվիան

Քվիան (վրաց.՝ ქვიანი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 45 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 715 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Մանի լը Ֆրել

Մանի լը Ֆրել (ֆր.՝ Magny-le-Freule), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 298 մարդ, բնակչության խտությունը` 46.71 մարդ/կմ²։ Բնակավայրը զբաղեցնում է 6.38 կմ² տարածք։
2017 թվականի հունվարից Մեզիդոն Կանոն, Լեզ Օտիե Պապիոն, Կուպսարտ, Կրևեկեր ան Օժ, Կրուասանվիլ, Գրանշան լը Շատո, Լեկոդ, Մանի լա Կամպան, Լը Մենիլ Մոժե, Մոնտեյ, Պերսի ան Օժ, Սեն Ժյուլեն լը Ֆոկոն և Վիե Ֆյումե համայնքների հետ միասին հանդիսանում է Մեզիդոն Վալե դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 24 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 199 աշխատունակ (15-64 տարեկան)  բնակիչ, որոնցից ակտիվ էին 147-ը, իսկ ոչ ակտիվները` 52։ Ակտիվության ցուցանիշը կազմում է 73,9 %։ 147 աշխատունակ մարդկանցից աշխատել է 132 անձ (75 տղամարդ և 57 կին)։ Գործազուրկ են եղել 15 անձ (3 տղամարդ և 12 կին)։ 52 անաշխատունակներից 8-ը եղել են աշակերտներ կամ ուսանողներ, 25-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թոսիմա (հատուկ քաղաք)

Թոսիմա  (ճապ.՝ 豊島区), Տոկիոյի հատուկ շրջաններից մեկը։ Գտնվում է Տոկիոյի արևելքում։ 2014 թվականի օգոստոսի 1-ի տվյալներով բնակչությունը կազմում է 268 մարդ, բնակչության խտությունը՝ 430 մարդ/կմ²։ 
Փոստային ինդեքս՝ 120-8510։
Էլիուդ Կիպչոգե

Էլիուդ Կիպչոգե English: , նոյեմբերի 5, 1984(1984-11-05), Kapsisiywa, Քենիա, Քենիացի երկար հեռավորությունների վազորդ է։ Այժմ վազում է մարաթոններ, բայց նախկինում մասնագիտացել է նաև 5000 մետր հեռավորության մեջ։ Հաճախ է համարվում բոլոր ժամանակների լավագույն մարաթոն վազողը։ 2016 ու 2020 թվականների օլիմպիական խաղերում նվաճել է տղամարդկանց մարաթոնի ոսկե մեդալը։ Մարաթոնի արագության աշխարհի ռեկորդակիր է՝ 2022 թվականի Բեռլինի մարաթոնում սահմանած 2:01:09 արդյունքում։ Սահմանել է պատմության ամենաարագ վեց մարաթոնները։


== Ծանոթագրություններ ==
Երևանի Մաքսիմ Գորկու անվան Բանվորական թատրոն

Երևանի Մաքսիմ Գորկու անվան Բանվորական թատրոնը, դրամատիկական թատրոն Երևանում։ Ստեղծվել է 1931 թվականին։ Բացվել է 1932 թվականի ապրիլի 9-ին Վ․ Թոթովենցի «Բաքու-Լոնդոն» ներկայացմամբ։ Թատրոնը ստեղծվել է Երևանի Բանվորական շրջիկ թատրոնի հիման վրա։ Թատրոնի հիմնադիրն ու ղեկավարը Լևոն Քալանթարն էր։ 1932 թվականինց կրել է Մաքսիմ Գորկու անունը։ Թատրոնի խաղացանկում մեծ տեղ են գրավել ժամանակակից խորհրդային և արտասահմանյան հեղինակների ստեղծագործությունները։ Թատրոնն աշխատել է 4 տարի, այնուհետև 1936 թվականին փակվել է։


== Թատրոնի դերասանները ==
Դավիթ Մալյան
Եվգենյա Սեբար
Մանուել Ադամյան
Հրաչյա Բեյլերյան
Հրանտ Մանվելյան
Ա. Վանեցյան
Մ. Ջրպետյան
Արտ. Վրույր
Ա. Արևշատյան
Ց. Սողոմոնյան
Ա. Ներսիսյան
Գ. Խաժակյան
Հ․ Խաչանյան
Դ․ Ամիրբեկյան
Ց․ Նիկողոսյան
Լ․ Մեդնիկյան
Ա․ Կլեկչյան
Մ․ Ջանան
Ա․ Ոսկանյան


== Թատրոնում բեմադրված ներկայացումները ==
Ն․ Զարխիի «Խնդության փողոց»
«Բամբակ»
«Այգաբացին»
«Դատաստան»
Ս․ Տրեդուելլիի «Մաշինալ»
Դերենիկ Դեմիրճյանի «Քաջ Նազար»
«Գործազուրկին արգելված է սիրել»
Ա․ Սուխովո-Կոբիլինի «Կրեչինսկու հարսանիքը» (1933 թ)
Շիրվանզադեի «Չար ոգի» (1933 թ)
Ալեքսանդր Օստրովսկու «Անտառ» (1935 թ)
Հակոբ Պարոնյանի «Պաղտասար աղբար» (1936 թ)


== Ծանոթագրություններ ==
Շինարարական աշխատանքներ

Շինարարական աշխատանքներ, շենքերի և կառույցների ստեղծման, ընդլայնման, վերակառուցման և վերականգնման ընթացքում տարվող աշխատանքներ։
Բաժանվում են երեք խմբի, համաշինարարական, սանիտարատեխնիկական և հատուկ։ Համաշինարարական աշխատանքները դասակարգվում են ըստ կիրառվող (վերամշակվող) նյութերի կամ կառուցվող կոնստրուկցիաների, հողային աշխատանքներ, պայթեցման աշխատանքներ, քարային աշխատանքներ, բետոնտոնային աշխատանքներ, երկաթբետոնե, մետաղական, փայտե կոնստրուկցիաների տեղադրման, հատակի և տանիքի կառուցման աշխատանքներ, հարդարման, կանաչապատման, բարեկարգման աշխատանքներ։ Սանիտարատեխնիկական աշխատանքներն են ներքին ջրամատակարարման, կոյուղու, գազամատակարարման, ջեռուցման, օդաՓոխության և այլ ցանցերի ստեղծման, ինչպես նաև դրանց արտաքին խողովակաշարերի տեղադրման աշխատանքները։ Հատուկ աշխատանքները անմիջականորեն կապված չեն կառույցի կոնստրուկցիաների ստեղծման հետ, այլ տարվում են տեղադրվող սարքավորումների հիմքեր, տեխնոլոգիական պրոցեսներն ապահովող ջրանցքներ, թունելներ կառուցելու, ինչպես նաև ջրամեկուսացման, ջերմամեկուսացման, էլեկտրամոնտաժային աշխատանքներ կատարելու համար։ Ըստ կատարման հերթականության՝ շինարարական աշխատանքները բաժանվում են երկու խմբի, նախապատրաստական աշխատանքներ և հիմնական աշխատանքներ։ Նախապատրաստական աշխատանքները նախատեսում են շինարարական աշխատանքների կազմակերպման նախագծում և, սովորաբար, տարվում մինչև հիմնական աշխատանքներն սկսելը։ Առանձին խումբ են կազմում օժանդակ աշխատանքները (օրինակ, փոսորակների պատերի ամրակապում, գրունտի ամրացում ևն) և թաքնված աշխատանքները (որոնք անհնար է ստուգել շենքերի և կառույցների շահագործման հանձնելու ժամանակ, ուստի և ձևակերպվում են շինարարության ընթացքում՝ կողմերի համապատասխան արձանագրությամբ)։ Շինարարական աշխատանքների յուրաքանչյուր տեսակ ներառում է մի շարք առանձին փոխկապակցված պրոցեսներ։ Ըստ կատարման ձևի և բարդության՝ շինարարական պրոցեսները լինում են համալիր-մեքենայացված, մեքենայացված և ձեռքի։ Շինարարության ինդուստրացմանը համընթաց, շինարարական աշխատանքներ ավելի ու ավելի են ընդունում մոնտաժային աշխատանքների բնույթ (շենքերի մեքենայացված հավաքում և հարդարում՝ արդյունաբերական ձեռնարկություններում պատրաստված տարրերից ու դետալներից)։ Շինարարական աշխատանքները, որպես կանոն, կատարում է գլխավոր կապալառու շինմոնտաժային կազմակերպությունը, որը հատուկ աշխատանքների համար ներգրավում է առանձին մասնագիտացված կազմակերպություններ (ենթակապալառուներ)։ Շինարարական աշխատանքների որակին ներկայացվող պահանջները, կատարման և ընդունման կարգը սահմանվում են Շինարարական նորմաներում ու կանոններում։


== Գրականություն ==
Технология строительного производства, под общей ред․ Н․ Н․ Данилова, М․, 1977;
Справочник по сметному делу в строительстве, 4 изд․, доя․ и перераб․, т․ 1—2, М․, 1977
Բեռնարդո Ալվարադո Մոնսոն

Բեռnարդո Ալվարադո Մոնսոն (իսպ.՝ Bernardo Alvarado Monzón, նոյեմբերի 8, 1925(1925-11-08), Գվատեմալա - սեպտեմբերի 26, 1972(1972-09-26), Գվատեմալա Սիթի, Գվատեմալա), Գվատեմալայի կոմունիստական շարժման գործիչ։


== Կենսագրություն ==
Սովորել է Գվատեմալայի համալսարանի իրավաբանական ֆակուլտետում։ 1949 թվականին ընտրվել է Գվատեմալայի աշխատանքի կուսակցության (ԳԱԿ) Կենտկոմի և նրա քաղաքական հանձնաժողովի անդամ, 1954 թվականին՝ գլխավոր քարտուղար։
1955 թվականին բանտարկվել է, սակայն հասարակական կարծիքի ճնշման տակ իշխանություններն ազատել են նրան և արտաքսել Հոնդուրաս (1956)։ Հետագայում գաղտնի վերադարձել է Գվատեմալա։
1963 թվականի սեպտեմբերին նորից է բանտարկվել, ապա՝ արտաքսվել։ Զոհվել է 1972 թվականին։


== Գրականություն ==
26 de septiembre de 1972 (իսպ.)
El 26 de septiembre en nuestra memoria (իսպ.)
Urgen aprobación de ley 3590 en Guatemala en el marco del Día Internacional del(la) Detenido(a)-Desaparecido(a) (իսպ.)
Dicciones y dichos que identifican a los habitantes de Pallasca Archived 2014-11-08 at the Wayback Machine. (իսպ.)


== Ծանոթագրություններ ==
Ինն (գետ)

Ինն (գերմ.՝ Inn, լատ.՝ Aenus, Oenus), գետ Շվեյցարիայում, Ավստրիայում և Գերմանիայում։


== Անվանում ==
Ենթադրում են, որ անվանումն ունի կելտական ծագում․ առաջացել է Enos՝ «ջուր» բառից։ Հռոմեացի պատմաբան Տակիտոսը հիշատակել է Aenus ձևով։


== Աշխարհագրություն ==
Ինն գետը թափվում է Դանուբ գետ։ Ակունքը ծովի մակարդակից գտնվում է 2484 մ բարձրության վրա։ Գետի ափին են գտնվում աջից՝ Ֆլազ, Շպյոլ, Էցտալեր-Ախե, Ալց, Զալցախ, ձախից՝ Կիֆերբախ, Մանգֆալ, Իզեն, Ռոտ։


== Հիդրոգրաֆիա ==
Ինն գետի երկարությունը կազմում է 517 կմ, ավազանի մակերեսը՝ 25 700 կմ2 է։


== Ծանոթագրություններ ==


== Արտաքին հղումներ ==
Ին գետի մասին Հանրագիտարանային բառարանում
Թրիալեթի լեռնաշղթա

Թրիալեթա լեռնաշղթա (վրաց.՝ თრიალეთის ქედი), լեռնաշղթա Փոքր Կովկասի համակարգում, նրա հյուսիս-արևմուտքում, Կուրի աջ ափին (Վրացական ԽՍՀ)։ Երկարությունը մոտ 150 կմ է, բարձրությունը՝ 1700-2500 մ (առավելագույնը՝ 2850 մ, Շավիկլդե լեռ)։ Կազմված է առավելապես ֆլիշային և հրաբխածին ապարներից։ Հյուսիսային լանջերն անտառապատ են։ Գերակշռում են բարձր լեռնային տափաստաններն ու ենթալպյան մարգագետինները։
Անուշավան Մարգարյան

Անուշավան Հարությունի Մարգարյան (1912, Գանձա, Ախալքալաքի գավառ, Թիֆլիսի նահանգ, Ռուսական կայսրություն - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Անուշավան Մարգարյանը ծնվել է 1912 թվականին, Վրացական ԽՍՀ Բոգդանովկայի շրջանի Գանձա գյուղում։ 1918 թվականի մայիսին, թուրքական յաթաղանից մազապուրծ, ծնողներից զրկված, ինքնուրույն է բռնել կյանքի ճանապարհը։ 1923-1933 թվականներին ընդմիջումներով սովորել է հայրենի գյուղի տարրական, ապա կոլերիտ դպրոցներում։ 1931-1933 թվականներին սովորելու հետ միաժամանակ աշխատել է անգրագիտության վերացման դպրոցում։ 1935-1937 թվականներին սովորել է Երևանի մանկավարժական տեխնիկումում։ 1937-1939 թվականներին աշխատել է Հայկական ԽՍՀ Ալավերդու շրջանի (այժմ՝ Թումանյան) Ուզունլարի (Օձուն) միջնակարգ դպրոցում որպես ուսուցիչ, 1939-1941 թվականներին՝ Վրաստանի Բոգդանովկայի շրջանի Դիլիֆի ոչ լրիվ միջնակարգ դպրոցում որպես տնօրեն և պատմության ուսուցիչ։ 1940 թվականին ընդունվել է կուսակցության շարքերը։ 1938-1941 թվականներին աշխատել և միաժամանակ սովորել է Թբիլիսիի պետական համալսարանին կից հեռակա մանկավարժական ինստիտուտի հայկական սեկտորի պատմության ֆակուլտետում։
Հայրենական պատերազմի երկրորդ օրը զորակոչվել է կարմիր բանակ։ Ծառայել է 47-րդ հրաձգային դիվիզիայի 145-րդ գնդում, որպես շարքային զինվոր,այնուհետև հրաձգային դասակի հրամանատար։ 1941 թվականին նրա զորամասը ընկել է շրջափակման մեջ։ Անուշավանը վիրավոր վիճակում անցել է համակենտրոնացման ճամբարների դաժան փորձությունների միջով։ 1943 թվականի մայիսին Կալինինի մարզ տեղափոխելու ճանապարհին նրան հաջողվում է փախչել։ 1943 թվականի մայիսից մինչև նոյեմբեր մարտնչել է Կալինինի մարզի երկրորդ բրիգադի «Ազատության համար» պարտիզանական ջոկատում։ 1943 թվականին նրա ջոկատը միացել է Խորհրդային կանոնավոր բանակին, ծառայությունը շարունակել է 200-րդ դիվիզիայի 661-րդ գնդում, որտեղ էլ վիրավորվել է։ Արիության համար պարգևատրվել է մարտական Փառքի երրորդ աստիճանի, Հայրենական պատերազմի 1-ին աստիճանի շքանշաններով և մեդալներով։
1945 թվականին Անուշավանը զորացրվել, և աշխատանքի է անցել հայրենի Գանձա գյուղի միջնակարգ դպրոցում, որպես պատմության և աշխարհագրության ուսուցիչ։ 1970 թվականին Մարգարյանը տեղափոխվել է Երևան։ 1972 թվականից աշխատել է Երևանի էքսկուրսիաների և ճանապարհորդությունների բյուրոյում։


== Պարգևներ ==
Փառքի երրորդ աստիճանի շքանշան
Հայրենական պատերազմի 1-ին աստիճանի շքանշան


== Ծանոթագրություններ ==
Խուսկար

Խուսկար (իսպ.՝ Júzcar) մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռանիա դե Ռոնդա շրջանում։ Տարածքը կազմում է 33 կմ2։ Բնակչությունը՝ 221 մարդ (2010 թվականի տվյալներով)։ Պրովինցիայի վարչական կենտրոնից գտնվում է 123 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Página Web de Júzcar Archived 2011-08-02 at the Wayback Machine.
Página sobre los pueblos de la Serranía de Ronda
Շիրոկայա Բալկա (ավան, Գորլովկայի քաղաքային խորհուրդ)

Անվան այլ կիրառումների համար տե՛ս՝ Շիրոկայա ԲալկաՇիրոկայա Բալկա (ուկրաիներեն՝ Широка Балка), ավան Ուկրաինայի Դոնեցկի մարզի Գորլովկայի քաղաքային խորհուրդում։
2001 թվականի տվյալներով Շիրոկայա Բալկա ավանում բնակվում էր 477 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)